З А К О Н
О ИЗМЕНИ И ДОПУНИ ЗАКОНА О ОСИГУРАЊУ 
Члан 1.
У Закону о осигурању („Службени гласник РС”, бр. 55/04, 70/04-исправка, 61/05, 61/05-др. закон, 85/05-др. закон, 101/07, 63/09-УС, 107/09, 99/11 и 119/12), у члану 15. додаје се став 6, који гласи:
„Изузетно од ст. 3. и 4. овог члана, друштво за осигурање може целокупан ризик осигурања имовине од елементарних непогода - града, мраза и других опасности и природних непогода као што су земљотрес, поплава и суша, као и осигурања финансијских губитака због лошег времена, да непосредно реосигура у иностранству.”
Члан 2.
У члану 234. став 1. речи: „31. децембра 2013. године” замењују се речима: „31. децембра 2014. године”.
Члан 3.
Овај закон ступа на снагу наредног дана од дана објављивања у „Службеном гласнику Републике Србије”.